**Informasjon om Rosenmetodens dag**

Lørdag 24. august markerer NRF igjen Rosenmetoden og Rosenbevegelsene rundt om i hele landet.

Rosenterapeuter og bevegelsesterapeuter er selv ansvarlig for sine arrangement. Det være seg stand, åpent hus, foredrag, workshop etc. Du kan arrangere ute eller inne ... alene, sammen med Rosenkollegaer eller andre samarbeidspartnere.

Som før kan medlemmer søke støtte fra NRF til arrangement på inntil 1000 kroner, der budsjetterte midler fordeles på medlemmer som henvender seg. Send styret (Trude eller Mette) en kort beskrivelse innen 15. august på hva arrangementet gjelder og summen du søker. For etternølere kan søknad også sendes inn i etterkant av arrangementet. Budsjettert post fordeles på antall søkere. For å motta støtte ber vi om et par bilder eller video og noen linjer om arrangementet som styret kan få lov til å publisere på fb eller websida. Vær oppmerksom på personvernregler ved ev. fotografering eller filming.

Brosjyrer og roll-up kan bestilles, se Rosenmetoden.no sine medlemssider under fane "markedsføring". Brosjyrer selges til halv pris fram mot Rosenmetodens dag.

Vi gleder oss, håper på deltakelse fra mange Rosenterapeuter og bevegelsesterapeuter - og at mange vil være med og dele sine erfaringer fra dagen!